

**R E P U B L I K A H R V A T S K A**

**DUBROVAČKO - NERETVANSKA ŽUPANIJ O P Ć I N A T R P A NJ**

**STOŽER CIVILNE ZAŠTITE**

**I**

**OPĆINSKI NAČELNIK**

**KLASA: 810-01/13-01/02**

**URBROJ:2117/07-05/01-20-10**

**Trpanj, 30.12.2020.**

**PRIOPĆENJE ZA JAVNOST**

Zbog teških i nesagledivih posljedica izazvanih potresom koji je jučer, 29.12.2020.g., pogodio Petrinju, Sisak i okolna mjesta, s ponosom svjedočimo kako je hrvatski narod ujedinjen u želji da pomogne stradalima u potresu. Želja svih nas je ista i jedina: pružiti potrebnu pomoć stradalima i ublažiti teške posljedice izazvane potresom. U toj velikoj želji primjetno je da se događa određena nekoordiniranost koja je donekle razumljiva, ali koja može odmoći u postizanju krajnjeg i zajedničkog cilja - pomoći postradalom stanovništvu. Stvara se nepotrebna dodatna konfuzija. Ostavimo prostora da se u postradalim područjima organiziraju i za prihvat pomoći, i za sagledavanja potrebnog oblika i vrste pomoći i dinamike zaprimanja nakon čega će naša želja za pomoć postići punu svrhu i cilj.

Stoga pozivamo građane koji žele pomoći da to čine preko službenih institucija i na način i obliku kojem je potrebna kako bi se tom pomoći postigla željena svrha.

U privitku dostavljamo neke od poveznica nadležnih organizacija za prikupljanje pomoći:

<https://civilna-zastita.gov.hr/vijesti/vijesti/humanitarna-pomoc/3351?big=0>

[potres.petrinja@mup.hr](mailto:potres.petrinja@mup.hr)

<https://www.hck.hr/novosti/upute-za-donacije-i-pomoc-pogodjenima-potresom/10649>

<https://www.viber.com/invite/a11eff5c75e9839dff78649dbe8a5b0a63beb5caaf18a6b38ed75f7978c72761>

Na koncu prilažemo pismo Stožera CZ Dubrovačko-neretvanske županije

„Poštovani,

Zahvaljujemo na Vašem interesu za pomoć unesrećenima na području Petrinje.

U situacijama kao što je ova operativnim snagama na potresom pogođenom području moramo olakšati situaciju koliko god je to moguće.

Molim vas stoga da nam, osim popisa ljudi, dostavite i opis vještina ili znanja koje imate, a koje mogu pomoći u sanaciji štete te popis opreme i sredstava kojima raspolažete.

Time bismo operativnim snagama na petrinjskom području pružili točnu informaciju o ljudima i opremi koja im se nudi na raspolaganje te spriječili nepotrebne gužve i dodatnu brigu oko smještaja ljudi.“

Dakle, pozivamo sve koji imaju određene vještine i znanja koje mogu pomoći u sanaciji štete, a žele to učiniti da svoju ponudu dostave izravno na mil: [potres.petrinja@mup.hr](mailto:potres.petrinja@mup.hr) ili pak putem ovog Stožera civilne zaštite na bilo koji vam odgovarajući način: telefonom na 020 743 448, na mail: [procelnik@trpanj.hr](mailto:procelnik@trpanj.hr), ili na faks 020 743 936.

Dok smo pisali ovo priopćenje stigla je slijedeća obavijest **MUP-a RH- Ravnateljstva civilne zaštite koju prenosimo u cijelosti, a koja je na tragu naprijed navedenog.**

# „Ne idite u Petrinju i Sisak

[](https://civilna-zastita.gov.hr/userdocsimages/CIVILNA%20ZAŠTITA/Ilustracije/obavijest.jpg?width=1500&height=1000&mode=max)

### Molimo građane da ne idu u Sisak i Petrinju. Bez obzira na vaše najbolje namjere, apeliramo da ne idete na područja pogođena potresom.

Petrinja i Sisak su mali gradovi, gužve koje nastaju nekontroliranim i nekoordiniranim volonterstvom otežavaju i usporavaju rad žurnih službi.  
  
Na područje Sisačko-moslavačke županije upućene su, sve raspoložive  operativne snage sustava civilne zaštite, žurne službe iz svih područja Republike Hrvatske i pripadnici Državne intervencijske postrojbe civilne zaštite sa potrebitom opremom.  
  
Želite li pomoći, umjesto odlaska na potresom pogođena područja, možete to učiniti na drugi način, doniranjem financijskih sredstva ili humanitarnom pomoći u obliku prehrambenih proizvoda, higijenskih potrepština, odjeće i slično u koordinaciji sa Hrvatskim Crvenim križem.  
  
Detaljne upute o načinu doniranja novčanih sredstava i potrepština nalaze se na web stranici Hrvatskog Crvenog križa, na poveznici u nastavku:  
<https://www.hck.hr/novosti/upute-za-donacije-i-pomoc-pogodjenima-potresom/10649>   
  
Također, ponude za donacijama opreme, mehanizacije, građevinskog materijala ili pružanje nužnih usluga, mogu se uputiti na mail adresu: [potres.petrinja@mup.hr](mailto:potres.petrinja@mup.hr) 

Stožer CZ RH je, jučer 29.12.2020.g., radi novonastale situacije, donio Odluku o stavljanju izvan snage Odluke o zabrani napuštanja županije prema mjestu prebivališta ili boravišta u RH koju možete pročitati na

<https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304>

**Općinski načelnik Za Stožer civilne zaštite**

**Jakša Franković Nada Ivanković**